open-index/open-wikipedia-markdown huggingface dataset:
Bob Pinedo

**Herbert Michael "Bob" Pinedo** (☆ 25 di ougùstùs 1943 na Willemstad) ta un onkólogo di Kòrsou di renombre internashonal. E tabata fundadó di e VUmc Cancer Center na Amsterdam i te ku 2008 profesor na Vrije Universiteit Amsterdam. 

## Bida i karera
Pinedo a nase i lanta na Kòrsou den lanthùis Zuurzak serka di Willemstad. Su tata tabata komersiante i su mama tabata ama di kas. Na 1960 el a bai studia medisina na Universidat di Leiden i a especialisa den medisina interno. Na 1972 el a haci su doktorado na Leiden riba un tesis riba hipertenshon renovascular. Komo hefe di e klínika di medisina interno di Hospital Akademiko Utrecht, el a remarka e aserkamentu di un banda so di e tratamento kirurgiko di kanser na Hulanda. El a investigá otro posibel tratamentonan i a studia dos aña na e Instituto Nashonal di Kanser na Merka. Na 1979 el a bira profesor di oncologia na VU Medical Center. Tambe el a bira hefe di e laboratorio di farmacologia di e Instituto Hulandes di Cancer. E tabata fundadó i entre 2003 i 2005 direktor di CCA (VUmc Cancer Centre Amsterdam). Pinedo a retira for di su puesto di profesor na 2008. Den su diskurso di despedida, el a pidi pa amplia e limite di edat pa investigashon di kanser den e poblashon. Despues di su retiro Pinedo a sigui traha na Universidat di Twente riba e pildora "nanopil", ku por detektá kanser di tripa den un estado tempran. 

Pinedo tabata kofundadó di e revista sientífiko *Annals of Oncology* i *The Oncologist*. E tabata presidente di e Federation of European Cancer Societies i e European Society of Medical Oncology.

Pinedo ta kasá i tata di kuater yu. Dos yu muhé tambe a kontraé kanser.

## Premio i distinshon
Pinedo a risibí e premio Josef Steiner Krebsforschung na 1995, e premio Spinoza na 1997, e premio IJ di e munisipio di Amsterdam na 2006 i e David A. Karnofsky Memorial Award. E ta miembro di e Royal Society of Medicine i di e Royal Dutch Academy of Sciences. Pinedo ta kondekorá den Orden di Leon Hulandes i ta Komendador (Commandeur) den Orden di Oranje-Nassau. Na 1997 el a risibí e premio Spinoza di Hulanda i na 2017 e título *doctor honoris causa* di University of Curaçao. For di aña 2006 e premio Bob Pinedo Cancer Care Prize ta eksistí, pa personanan ku a hasi un kontribushon signifikativo den tereno di terapia di kanser i kuido pa pashènt. Dia 10 di òktober 2024 e lo wòrdu otorgá e titulo di "doctor honoris causa" di Universidat Ricardo Palma na Lima, Peru.

## Link eksterno
* Wepsait Pinedo Cancer Care Prize
Yerba di lama

**Yerba di lama** ta e unico mata cu flor cu ta crece den awanan costal rond mundo. Ta existi mas o ménos 60 especie di yerba marino cu ta pertenece na cuater famia (Posidoniaceae, Zosteraceae, Hydrocharitaceae y Cymodoceaceae) y tur ta pertenece na e orden Alismatales. Yerba di lama a evolua for di matanan terestre cu a recoloniza e oceano entre 70 i 100 miyon aña pasa. Veldnan di yerba di lama ta cubri solamente 0.1% di suelo di oceano na mundo. 

## Ecologia
Yerba di lama ta hunga un ròl importante den e ecosistemanan den cercania di costa di lama den tur continente cu excepcion di Antartica. E ta crece extensivamente riba veld o pradonan grandi bou awa, cu ta pertenece na e ecosistemanan mas diversifica y productivo di mundo. Nan ta fungi como deposito natural di carbon y como habitat y reserva natural di cuminda pa hopi bida marino. Por ehempel, e yerba di lama na Boneiro, yerba di caña (*Thalassia testudinum*), ta ser comi pa e tortuga di lama berde (*Chelonia mydas*).

## Taxonomia

* Nota: No mester confundi yerba di lama cu algae (ehempel: *[[sargassum]]*) o yerba terestre cu ta crece riba e playa. 

## Proteccion
E metodonan mas comun uza pa proteha y restaura pradonan marino ta inclui reduccion di nivelnan di nutriente, polucion y contaminacion; conscientisacion y conservacion pa medio di institui zonanan marino proteha y restauracion pa medio di transplante.

Na e estado di Florida, cual su awanan ta habita cu shete especie, e gobernador a decreta un "Seagrass Awareness Month" pa conscientisa di e necesidad pa proteha e veldnan marino. Diferente area costal rond di e Islanan ABC ta zona proteha; entre otro bou di nomber di Bonaire National Marine Park desde 1999 y Parke Marino Aruba desde 2019. Aruba tambe ta duna proteccion a base di e ley *Landsbesluit bescherming inheemse flora en fauna* (AB 2017 no.48) na 5 sorto di yerba di lama: *Halodule wrightii*, *Halophila baillonis*, *Halophila decipiens*, *Halophila engelmanni* y *Thalassia testudinum* (yerba di caña). 

## Dia Mundial di Yerba di Lama
Anualmente ta observa Dia Mundial di Yerba di Lama (*World Seagrass Day*) riba 1 di maart, dia cu ta dedica na conscientisa riba e importancia di yerba di lama y e necesidad pa conserva esaki. E Asamblea General di Nacionnan Uni a adopta mediante un resolucion na 2022 e dia special aki pa e hecho cu e ecosistemanan di yerba di lama tin un capacidad mayor pa captura carbon cu e ecosistemanan terestre.

## Wak tambe
* Matanan protehi na Aruba
Flat white

**Flat white** ta un variante di koffie, cu a origina na Australia y Nueva Zelandia alrededor di añanan 1980, e ta wordo traha cu dobel espresso o dobel ristretto y finalisa cu un capa di lechi scuma di mas o menos 150ml. Asina, ta surgi un aroma sterki di un flat white y sabor suave di lechi crematoso.

Flat white tin un smaak mas sterki cu latte macchiato o cappuccino. Ademas, flat white tin un capa mas fini di lechi scuma y ta usa micro-scuma (scuma fini den structura), mientrastanto cu cappuccino ta usa un tipo di lechi scuma cu mas aire. E nomber *flat* na Ingles, ta indica con plat e capa di scuma ta. Sinembargo, e pais di  origin ta keda insigur. 

Segun Australia e flat white a ser inventa door di barista Alan Preston. Preston a mira *White Coffee—Flat* riba diferente menu na Queensland. Asina, den su mesun cafetaria na Sydney el a usa e nomber *Flat White*. 

Segun Nueva Zelandia e flat white lo a ser inventa door di barista Frank McInnes. McInnes a accidentalmente inventa e flat white, ora cu el a traha un cappuccino cu a faya. Na e momento cu el a sirbi un cliente, e la bis'e "despensa, e ta un flat white".
Elodie Heloise

**Elodie Heloise** (☆ 1968 na Utrecht) ta un outor di Kòrsou. E ta skirbi na hulandes. Su promé novela *Blauwe Tomaten* tabata un di e 18 finalista di 2024 ("longlist") pa e premio hulandes, Libris Literatura.

## Bida
Elodie Heloise a nase na Hulanda i a lanta na Kòrsou, kaminda el a bai Radulphus College. Despues el a kontinua su estudio na Saxion College na Hulanda. El a kuminsa skirbi ora di regresa Kòrsou na 2003. Na 2006 el a publiká su promé buki, *Herinneringen aan Curaçao*.

Heloise a traha durante 10 aña komo periodista pa media di Kòrsou. E tabata editor di Antilliaans Dagblad for di 2010 te ku 2013, i editor final i editor prinsipal di Amigoe for di 2013 te ku 2015. Banda di dje, e tabata kolumnista pa Radio Paradise FM, entre otro, i tabatin e rúbrikanan *Face in the Crowd* den Antilliaans Dagblad i *Uit de Kunst / For di arte* den Antilliaans Dagblad i Èxtra. Durante e periodo aki el a investigá hopi tema sosial i a desaroyá su mes komo un eskritor ku ta komparti ku e komunidat.

Banda di su propio obranan, el a kontribuí na buki di otro, entre nan *Kas di Shon*, *Kas di Pueblo*, *Curaçao Religions*, *Gedenkboek van de Nationale Bibliotheek*, *Gods Wijngaard in de West* i e buki di fotografia *Curaçao, my lasting love affair*.

Su nominacion pa e premio Libris Literatura Heloise ta konsiderá un bunita regalo pa literatura di Kòrsou i ta spera ku esaki lo hiba e hoben eskritornan den Karibe na un mihó plataforma. Dia 2 di febrüari 2024 el a skirbi riba su página di Facebook: *Mission accomplished: Caribbean literature back on the agenda throughout the kingdom*.

Desde 2015 e ta mènèger di e sentro kultural Lanthùis Bloemhof.

## Bibliografia
* 2006 - *Herinneringen aan Curaçao* (buki di regalo), editorial Memento Vivi
* 2009 - *Te gast in Curaçao* (kuentanan di biahe), Informatie Verre Reizen vof
* 2010 - *Carnaval on Curaçao* (ku Bea Moedt), editorial SWP
* 2012 - *Woestijnzand* (kolekshon di kuenta), editorial In de Knipscheer
* 2019 - *Shusu en Sir Raylison* (buki pa hubentut di tur edat), Fundashon Sembra Buki
* 2023 - *Blauwe Tomaten* (novela), editorial In de Knipscheer
Laraha

**Laraha** (*Citrus aurantium subsp. currassuviencis*) ta un palu di sitrùs ku ta krese na e isla di Kòrsou. E laraha ta un supespesie di e apelsina. Su fruta ta mas amargo ku e otro sortonan di sitrùs i generalmente ta wòrdu konsiderá komo no-komibel. Su kaska seku, konosí komo kaska di Kòrsou, ta wòrdu usá, entre otro, pa traha likùr curaçao.

## Nòmber
E nòmber ta derivá di e palabra portugues "laranja", ku ta nifiká apelsina. E nòmber taksonómiko pa e laraha ta *C. aurantium supsp. currassuviencis*, ku ta sinónimo di *C. aurantium var. currassuviencis*.

## Historia i Uso
E palu di apelsina, sorto 'Sevilla', ku a wòrdu introdusí na Kòrsou for di Spaña na 1527 no por a soportá e klima i e tera di e region sùit di Karibe.

E fruta dushi a bira un produkto amargo ku bo no por kome, hasta e kabritonan tabata laga e fruta aki trankil. Sinembargo, dékadanan despues (e fecha eksakto a bai pèrdí), e kaska seku di e fruta, ku mientrastantu a degenerá, a resultá di tin un sabor agradabel, i eksperimentashon ku e ekstraktonan di e kaska a kondusí na kreashon di e "likùr curaçao".

Tambe ta usa e kaska di laraha den diferente tipo di serbes, prinsipalmente serbes blanku di Bélgika.
Banana di rif

**Banana di rif** of **Salachi Cora** (*Sesuvium portulacastrum,* **Bembe di Baka** na Boneiro, **Bembe di ref** na Boneiro y Corsou) ta un mata cu por resisti ambiente salo y region seco, por ehempel banda di laman. E ta un mata chikito cu ta cubri basta tereno. Durante temporada di yobida e blachinan ta berde, y durante temporada di secura, nan ta haya un color cora of biña. Ademas, e blachinan tin un capa exterior diki cubri cu un substancia di wax cu ta evita e mata di seca. Su blachinan ta chikito y rondo, cual e banana di rif por facilmente wordo ekiboca cu un *[[suculento]]*[nl]. Sinembargo, similar na e *suculento*, e banana di rif ta warda awa den e blachinan pa resisti secura. E tin flor chikito color biña.
Malayalam

**Malayalam** () ta un lenga di India, ku ta pertenesé na e famia di idioma dravídiko. E ta e idioma ofisial di e estado indio di Kerala, i di e teritorio uní di Islanan Lakkadive. Ademas, e idioma ta ser papiá den algun distrito ku tin frontera ku Kerala i dor di algun minoria indio den paisnan árabe. E idioma tin mas o ménos 35.7 mion papiadó.

## Historia
Entre aña 800 i 1000 malayalam a evolua for di e dialektonan oksidental di tamil, ya ku e dialektonan aki tabata isolá for di e resto di e teritorio lingwístiko dor di e serunan "Ghats Oksidental". E idioma a pèrdè e konekshon entre e verbo i e suheto. Ademas, e tin su propio eskritura. E promé obra literario den e idioma aki, *Ramaciaritam*, probablemente a ser skirbí den siglo diesdos. Den e edat medieval tabatin un estilo literario yamá "manipravalam", ku tabata permití e uso liber di fuentenan leksikal di tantu malayalam komo sanskrit den un solo obra. Kontrali na tamil, e vokabulario di malayalam ainda ta kontené un gran porsentahe di palabra prestá for di sanskrit, un idioma indo-oropeo antiguo.
Tamil

**Tamil** () ta un lenga di India i Sri Lanka, ku ta pertenesé na e famia di idioma dravídiko. E ta un idioma ofisial di e estado indio di Tamil Nadu i e teritorio uní di Puducherry, i e paisnan Sri Lanka i Singapura. E ta ser papiá pa 77 mion hende den un variedat di dialekto. 

Tamil ta un idioma klásiko; no solamente e ta bieu, pero tambe e tin un historia independiente i ta posee un eskritura di su mes. Malayalam, idioma papiá den region sùitwest di India, ta derivá di tamil.
Kannada

**Kannada** () ta un lenga di India i un di e idiomanan mas bieu di e famia di idiomanan dravídiko. E ta ser papiá den un variedat di dialekto dor di mas o ménos 38 mion hende komo lenga materno. 

Kannada ta ser papiá den e estado indio di Karnataka i den e estadonan bisiña di Karnataka dor di e poblashon Kannadiga. Emigrashon a trese kune ku tambe tin komunidatnan di papiadó pafó di India, prinsipalmente den e mundu oksidental i na Medio Oriente.

Na Oropa, por studia e idioma kannada na Universidat Ludwig-Maximilians (universidat di München, Alemania), kaminda for di aña 2000 e ta un di e spesialisashonnan di e instituto di Indologia di e universidat.

Ehèmpel di un karakter na kannada: .

## Link eksterno
* Learn Kannada (ku oudio)
* Robert Zydenbos: ''A Manual of Modern Kannada.'' Heidelberg 2020 (den pdf)
Lista di stadion den Caribe Hulandes

**Stadion den Caribe Hulandes** ta un lista di stadionnan existente riba seis isla den Caribe cu ta forma parti di Reino Hulandes.

* Stadion Guillermo Prospero Trinidad 
* Compleho Deportivo Frans Figaroa
* Joe Laveist Ballpark
* Don Elias Mansur Ballpark

* Stadion di Kralendijk
* Stadion Antonio Trenidat

* Stadion dr. Antoine Maduro
* Stadion Ergilio Hato 
* Stadion Rignaal (Jean) Francisca
* Tio Daou Ball Park

* Raoul Illidge Sports Complex

 Saba
* Cruijff Court Saba

 Sint Eustatius
* Cottage Ball Park
Bengali

**Bengali** ( বাংলা, Bānglā) ta un lenga di India i Bangladesh. E ta un idioma Indo-Iraní di Sur Asia ku ta ser papiá dor di e Bengalnan. E ta e idioma nativo di e region di Bengal unda el a evoluá for di sanskrit, un idioma indo-oropeo antiguo. Bengali ta e di dos idioma mas papiá na India, despues di hindi. Ku mas o ménos 250 mion papiadó, e ta e di 7 idioma na mundu (tras di chines, spaño, ingles, hindi, árabe i ruso).

Bengali ta e idioma ofisial, nashonal, i e idioma ku mas hende ta papia na Bangladesh; 98% di e habitantenan di Bangladesh ta usa bengali komo nan promé idioma. E ta e di dos idioma mas papiá na India. Den e estadonan indio di West Bengal i Tripura i e region di e vaye di Barak di e estado indio di Assam e ta e idioma ofisial. E idioma tin un variedat di dialektonan regional.
Lanthùis Bloemhof

**Lanthùis Bloemhof** ta un eks-kas di plantashi na Kòrsou, situá na Santa Rosaweg den Willemstad. E ta den uso komo museo anekso galeria.

## Historia
Lanthùis Bloemhof a wòrdu konstruí den siglo 19; inisialmente e tabata yama Lanthùis Nooijt Gedagt. E lanthùis tabata ubiká riba un asina yama plantashi di awa: riba e tereno e awa tabata wòrdu warda den posnan i bendi pa uso den kunuku i pa limpieza. Ademas, tabata bende awa di yobida komo awa di bebe. Despues tabata kultivá laraha riba e plantashi, un fruta sítriko ku ta ser usa pa traha di likor *Blue Curaçao*.

Bloemhof a kambia di propietario hopi biaha. E promé benta a tuma lugá na 1735, pero for di 1919, ora Emma Lopez Penha a kumpra e kas di kunuku, esaki a keda den famia Maduro. May Henriquez (1915-1999), pintor i eskultor i nieta di Emma Lopez Penha, tabata keda durante su fakansi hopi tempo den kas di su wela na Bloemhof. Dor di su enbolbimento den e añanan di 50 di siglo XX, Bloemhof a bira un lugar di reunion pa eskritor, poeta, pintor, eskultor i otro artistanan. E movementu artístiko di Kòrsou, e Trapistanan, a tene aki su di dos gran exposishon kolektivo na 1956. Awe Bloemhof ta un museo ku anekso un espasio di eksibishon. May Henriquez su yu muhénan a lanta un fundacion na 2003 pa garantisá e aspekto kultural. Kontinuamente tin exposishonnan di arte karibense ta tuma lugá i ta duna lectura, tayer, kurso i konsiertonan. 

Den e lanthùis tin hopi arte i antik di Kòrsou i otro parti, incluso entre otro un parti di e kolekshon di arte di e famia Henriquez. Den e tienda aki tin buki na benta riba e isla i y rekuerdonan kolorido ku a wordo trahá lokalmente. E tayer di May Henriquez ta den e kas di shèrs, un edifisio largo banda di e edifisio prinsipal. E ta restorá den e mesun estado ku tempu e tabata traha aden ainda. Den e mesun edifisio tambe tin un biblioteka ku prinsipalmente buki di arte visual, archivonan artistiko y hopi teksto di teatro na Papiamentu. Den e kura di e lanthùis tin un kas di baño antiguo i un pisina i un hòfi ku posnan di awa, tankinan di awa i un dam. Tambe ta haya aki un hardin di eskultura, e tayer di eskultor Hortence Brouwn i e katedral di sumpiña di Herman van Bergen.

## Arkitektura
Lanthùis Bloemhof ta un edifisio monumental, konstruí den estilo mediteráneo. E edifisio prinsipal di dos piso ta simétriko i tin un dak di sia. E galerianan habri na banda i e alanan na banda tin un dak ku ta len. Tin tres kamber na kada banda di e dak.
Telugu

**Telugu** ta un lenga di India, ku ta pertenesé na e famia di idioma dravídiko. E ta e idioma ofisial di e estadonan Andhra Pradesh i Telangana i e lenga materno di e poblashon étniko Telugu. Tin 96 mion papiadó di e idioma telugu.
Haematoxylum brasiletto

***Haematoxylum brasiletto*** (**Brazil** na Aruba, **Brasia** na Boneiro y Corsou) ta un mata tropical cu ta pertenece na e famia Fabaceae. 

## Descripcion
Similar cu un Kibrahacha, e Brazil ta floria, na troshi yen, cu flor geel y mayoria di biaha sin blachi. Pa e motibo aki, e mata di Brazil por wordo confundi cu un Kibrahacha.  E blachinan berde tin un rand lizo cu un largura di 1–3,5 cm y hunchura di 1–3,5 cm. E fruta ta un baliña, bruin cla, chikito y plat, 6 cm largo y 1,5 cm hancho. E takinan tin sumpiña chikito duro.

## Etimologia
Entre periodo di 1636–1792, e mata di Brazil tabata cosecha y transporta pa Hulanda, unda e palo tabata wordo procesa den un *[[rasphuis]]* pa extrae pigment. E pigment tabata wordo usa pa tiña pania, asina e Hulandesnan a yama Brazil, *Verfhout* (o *Brasa* den Latin pa su color cora). Na Europa, solamente e hendenan rico por a cumpra paña di color briyante, traha cu tiña caro di medio oriente. Sinembargo, e produccion di e tiña Antiano tabata mas barata, asina el a bira posibel pa tambe tiña paña pa e hende comun.

Ademas, e Hulandesnan tambe tabata yama e mata di Brazil, *stokvishout. [[Stokvis]]* ta un proceso comun pa seca pisca, por ehempel bacalou*.* Ora e palo ta fresco y corta e ta hole manera *stokvis.*

## Distribucion

### Aruba

Segun e mapa di gezaghebber Johan F. W. Gravenhorst na aña 1828, e area di sero oost di Jamanota, costa sur di Sero Colorado te cu Barcadera, y un extencion pa nort alrededor di Franse Pas te mas o menos Santa Cruz a forma e 'districto di palo di brazil', cual gobierno tabata mantene un monopolio riba dje.

## Link externo
* Districto di Palo di Brazil, Fundacion Chicho Harms (16 di Juli 2025) via Youtube.
Premio Grammy

**Premio Grammy** o **Grammy Award**, originalmente *Gramophone Award*, desde 1959 ta considera mundialmente un di premionan mas prestigioso y mas importante di industria di musica, comparabel cu e premio Oscar pa industria di cinematografia.

E premio ta ser entregá tur aña na Merca dor di e National Academy of Recording Arts and Sciences (NARAS) pa honra logronan artistico y tecnico den e profesion di musica. E hurado ta consisti di artista y tecnico di musica profesional, ku ta skohe pa multiple categoria e ganadonan entre e nominadonan: musico, artista, areglista, autor, productor, compositor, tecnico di musica y dirigentenan. Tambe tin un categoria di *spoken word* (palabra papia) pa cual politiconan conoci manera Jesse Jackson, Franklin D. Roosevelt, Martin Luther King y Hillary Clinton a yega di ricibi un Grammy.

## Categorianan
E premio Grammy ta caracterisá pa su multiple categorianan. Actualmente tin nobenta categoria, den 29 genero musical, cu ta distingui cada persona o grupo nomina pa e genero musical o caracteristica relaciona cu e industria musical; nan ta dividi den categoria specifico, special y general. 

E cuater categoria general ta wordo considera komo e categorianan mas importante di e ceremonia di entrega, esta:
* *Album di aña*: otorgá na e artista y ekipo di produccion (produci, mescla, masterisa y ingenieria di grabacion) di e album completo. Si e album ta inclui colaboracionan vokal, nan tambe ta forma parti di esnan cu lo ricibi e premio.
* *Grabacion di aña*: ta otorga na e interprete i e ekipo di produccion (produccion i ingenieria di grabacion) di e single.
* *Cantica di aña*: ta otorga na e interprete i na e compositor di e single.
* *Artista nobo*: ta otorga na e artista cu ta e revelacion di aña.

## Musica Latino
Na aña 1989 a cuminsa cu e concepto di un Grammy Awards separá pa musica latino registrá na Spaño o Portugues, ya cu esaki a wordo considera mucho grandi pa por a keda forma parti di e ceremonia regular di Grammy. NARAS despues a establece e Latin Recording Academy na 1997, y e Latin Grammy Awards separá a tuma lugá pa promé biaha na 2000. E Latin Grammys ta honra obranan graba na Spaño of Portugues for di tur parti di mundo cu a wordo lansa den Ibero-America, e Peninsula Iberico, of Merca.
Marathi

**Marathi** () ta un lenga di India. E ta un idioma indo-ariano ku ta ser papiá den e estado indio di Maharashtra, pero tambe den e estadonan di Gujarat, Madhya Pradesh, Goa, Karnataka i Andhra Pradesh. Mas o ménos 70 mion hende ta papia marathi komo lenga materno, 20 mion ta papia e idioma komo di dos idioma. E ta e idioma ofisial di e estado di Maharashtra.

Marathi ta e di tres idioma ku mas tantu papiadó nativo na India, despues di hindi i bengali.
Punjabi

**Punjabi**, tin biaha skirbí komo **Panjabi**, ta un lenga di India i Pakistan. E ta un idioma indo-ariano nativo di e region di Punjab na Pakistan i India. E idioma ta ser papiá prinsipalmente pa e Punjabi. 

Na Pakistan punjabi ta e idioma mas papiá, ku 80.5 mion papiadó nativo segun e senso di 2017, i na India e di 11 idioma mas papiá, ku 31.1 mion papiadó nativo segun e senso di 2011. E ta e di dies idioma mas papiá na mundu.
Stadion Guillermo Prospero Trinidad

**Stadion Guillermo Prospero Trinidad** of **Stadion Trinidad** (oficialmente *Compleho Deportivo Guillermo Prospero Trinidad*) ta un compleho deportivo multifuncional na Aruba, den bario di Dakota na Oranjestad.

## Historia
Entre 1933 y 1994 e compleho deportivo a hiba e nomber di Wilhelmina, reina di Hulanda di 1890 te 1948. Su historia ta cuminsa na aña 1933 ora a traha Wilhelmina Sport Park na Dakota, luga unda AVB tabata organisa su torneonan. Na 1951 a inicia construccion pa remplasa esaki. Un stadion nobo cu 1200 asiento a habri dia 12 di april 1952 bou di e nomber Wilhelmina Stadion.  Na 1955 Reina Juliana y prins Bernhard a bishita e stadion unda a organisa un manifestacion di e asociacionnan deportivo y hubenil. Entrante 23 di april 1994, despues di un renovacion y expansion chikito di e facilidadnan, e nomber di e compleho a keda cambia pa *Stadion Guillermo Prospero Trinidad* pa honra Guillermo Trinidad (1939-1991), un politico di e mesun bario di Dakota. 

Den añanan 2005 y 2006 a haci algun trabou di mantencion riba e yerba y e pista di careda. Na 2018 FIFA a declara e stadion inadecua pa weganan internashonal di futbol despues cu esaki a keda sin mantencion pa basta tempo. Na 2023 a cuminsa ehecuta un plan di renobacion den dos fase.  

Desde 1994 e stadion tabata e sede di e Comite Olimpico Arubano (COA), cu na 2019 a muda pa Vondellaan. Aki tambe tabata estableci e oficina di Aruba Sport Unie (ASU), cu como bond mama a maneha e stadion desde 1955. Na 1993 e maneho a pasa pa Fundacion Lotto pa Deporte (FLPD).

## Facilidad y uzo

Stadion Guillermo Prospero Trinidad ta e compleho deportivo mas grandi na Aruba cu un capacidad pa mas o ménos 5000 persona. E tin un superficie di 18.000 m² y ta propiedad di pais Aruba. E compleho ta ekipa, entre otro, cu un veld di futbol di yerba artificial, pista di careda, kambernan di bisti, tribunanan, iluminacion di LED y un sistema moderno di punctuacion. E ta wordo uza pa diferente ramo di deporte, entro otro atletismo, futbol y hockey. E ta e luga unda seleccion di futbol di Aruba y e Division Honor ta hunga y desde comienso di 2024 e cancha di futbol a bolbe haya certificacion di FIFA pa weganan internacional.

## Mira tambe
* Lista di stadion den Caribe Hulandes

## Link externo
* Soccerway: ''Compleho Deportivo Guillermo Prospero Trinidad''
Corallinaceae

***Corallinaceae*** ta un di e dos famia existente di e ordo ''Corallinales'' di alga cora. *Corallinaceae* ta diferencia, di ''Sporolithaceae'' cu ta morfologicamente similar, pa su formacion di camber di ''sporangium'' (spoor) agrupa den cluster di ''sorus''. 

Dentro di e famia *Corallinaceae*, tin un subfamia yama *[[Corallinoideae]]*, cu ta inclui tur especie cu ta comparti un antepasado comun evoluciona. E otro subfamianan tambe ta forma un grupo separa basa riba nan relacion evoluciona.

## Genero
E siguiente genero ta ser referi den *World Register of Marine Species*:
Urdu

**Urdu** (), tambe konosí komo Lashkari, ta un lenga di Pakistan i India. E ta un idioma indo-oropeo i ta e idioma ofisial i *[[lingua franca]]* di Pakistan. Hopi Pakistani ta papia otro idioma na kas, pero nan ta siña urdu na skol i via e medionan di komunikashon; asina nan ta bira familiar ku e idioma. E ta ser papiá tambe dor di e poblashon musulman di India, spesialmente den e teritorio uni di Jammu i Kashmir. Urdu ta ser skirbi for di drechi pa robes den e alfabèt persiano-árabe nastaliq. Diferente di e idioma árabe, kasi no tin señanan pa nota sonido. Urdu tin mas di 60 mion papiadó.
Alga cora

**Alga cora** (nomber cientifico: **Rhodophyta**, di Griego: ῥόδον = ros; φυτόν = mata) ta un grupo di alga. Mayoria di alga cora ta organismo multicelula y ta biba den laman. E presencia di e pigment *r-fycoërytrine* (den Hulandes) ta crea e aparencia di color ros o cora y ta hunga un rol den fotosintesis.

Alga cora ta biba principalmente den habitat marino cual ta e area canti costa (Hulandes: *littorale zone*), pero tin algun sorto tambe den awa dushi o na luganan humedo riba tera.
OCTA

**OCTA** (Asociacion di pais y teritorionan ultramar), oficialmente **Overseas Countries and Territories Association**, ta un organisacion internacional funda dia 17 di november 2000 durante e conferencia di promé ministernan di pais y teritorionan ultramar na Brusela, Belgica. E ta inclui casi tur teritorio special di paisnan miembro di Union Europeo (UE), y tin como meta pa mehora e desaroyo economico den e pais y teritorionan ultramar y pa fomenta cooperacion cu Union Europeo. Dia 25 di juni 2008, a firma un Tratado di Cooperashon entre UE y OCTA na Brusela.

## Miembro
Actualmente e asociacion tin 13 miembro. Promé ku Brexit, te cu 31 di januari 2020, tabatin 22 pais i teritorio ultramar cu tabata asocia cu Union Europeo y miembro di OCTA.

## Organisacion
For di 2011, ta nombra tur aña un presidente di turno, kende ta e hefe di e organisashon y kende ta nombra un comite ehecutivo (ExCo) ku e tarea di maneha e aktividadnan di e asociacion. E secretariado tin su sede na Brusela. 

Lista di presidente:
*  Reuben Meade, prome minister di Montserrat (1 di januari – 31 di december 2011)
*  Kuupik Kleist, prome minister di Groenland (1 di januari – 31 di december 2012)
*  Stéphane Artano, presidente di e Conseho Teritorial di Saint Pierre & Miquelon (1 di januari – 31 di december 2013)
*  Orlando Smith, promé minister di British Virgin Islands (1 di januari 2014 – 26 di februari 2015)
*  Ivar Asjes, prome minister di Corsou (26 di februari 2015 – 31 di augustus 2015)
*  Bernard Whiteman, prome minister di Corsou (31 di augustus 2015 – 25 di februari 2016)
*  Michiel Godfried Eman, prome minister di Aruba (25 di februari 2016 – 23 di februari 2017)
*  Sharlene Cartwright Robinson, promé minister di Turks & Caicos Islands (23 di februari 2017 – 22 di februari 2018)
*  Édouard Fritch, presidente di Polynesia Frances (22 di februari 2018 – 27 di februari 2019)
*  Eugene Rhuggenaath, promé minister di Corsou (27 di februari 2019 – 8 di december 2020)
*  Thierry Santa, presidente di Nueva Caledonia (8 di december 2020 – 22 di juli 2021)
*  Louis Mapou, presidente di Nueva Caledonia (22 di juli 2021 - ?)
*  Evelyn Wever-Croes, prome minister di Aruba (desde 28 di februari 2024)

## Link externo
* Website oficial OCTA
Tumba franses

**Tumba franses** ta un forma di baila, kanta i toka tambòr afrokubano ku a surgi na provinsia di Oriente, Cuba. El a wòrdu introdusí dor di katibunan di e kolonia franses di Santo Domingo (loke a bira despues e pais Haiti), ku nan doñonan a reinstala den e regionnan oriental di Cuba despues di e rebelion di katibu durante añanan 1790. E género a floresé na fin di siglo 19 ku e establesimentu di sosiedatnan di tumba franses, di kua solamente tres a sobreviví.

Tumba franses ta kombiná tradishonnan musikal di orígen afrikano (west), bantu, franses i spaño. E etnomusikólogonan kubano ta di akuerdo ku e palabra "tumba" ta derivá di e palabranan bantu i mandinka pa tambòr.  Na Cuba, e palabra tumba ta ser usa pa denotá e tambornan, e agrupashon i e aktuashon mes den tumba franses. E estilonan di tambor haitiano hopi biaha ta ser kombiná ku e trompeta di bandanan kubano. 

Un di e elementonan ku ta karakterisá tambu franses i na mes momentu ta diferensiá esaki for di otro baile di orígen afrikano ta e paña flamboyante i koloriko di e bailadónan. E muhénan ta bisti lensu largu i koloriko na kabes, koyar i otro aksesorionan manera "chachás". E hòmbernan ta bisti kamisa i pantalon blanku. E vestuario ta un elemento fundamental di e elegansia di e baile ku ta rekorda e asina yamá baile di salon oropeo.

Tumba franses ta biba ainda den varios sosiedat kubano, manera:
* *La Caridad de Oriente*, na Santiago de Cuba
* *La Pompadour* of *La Santa Catalina de Riccis* na Guantánamo
* *La Bejuco* na Ságua de Tánamo.

For di aña 2003 tumba franses a keda registrá riba e lista di obranan importante di patrimonio kultural inmaterial di humanidat, e asina yamá *Representative list of the Intangible Cultural Heritage of Humanity* di UNESCO.
Ecury

**Ecury** por referi na:

## Hende

*Giselle Ecury, eskritor i poeta arubano-hulandes
*Segundo Nicasio (Dundun) Ecury (1888-1967), empresario pionero di Aruba; su yunan:
**Boy Ecury, (1922-1944), luchadó di resistensia arubano-hulandes
** Nydia Ecury (1926-2012), eskritor i aktris arubano-kurasoleño
Elhage

**Elhage** por referi na:

## Hende

*Burny Elhage, polítiko di Boneiru
*Emily de Jongh-Elhage (1946), polítiko di Kòrsou i promé minister di Antias Hulandes (2006-2010)
*Philip (Lipo) Elhage (1952-2022), pelotero, entrenadó i skout di talento di Kòrsou
*Philip Elhage (1982), deportista di tiro di Kòrsou
*Ricardo Elhage (1931-2014), polítiko kurasoleño
Boskaljon

**Boskaljon** por referi na:

## Hende

*Johannes "Janchi" Boskaljon (1863-1936), músiko, dirigente di orkesta i kompositor yu di Kòrsou; su yu:
**Rudolf (Dòdò) Boskaljon (1887-1969), músiko, dirigente di orkesta i kompositor yu di Kòrsou; su yu:
***Lucila Engels-Boskaljon (1920-1993), pintor, muralista i artista di mosaiko di Kòrsou.
Encyclopedia online

Un **encyclopedia online** o **encyclopedia di internet** ta un encyclopedia digital accesibel pa internet, caminda tur hende por contribui. Ehempel di encyclopedia online ta inclui *[[Encarta]]* (2000–2009), *[[Wikipedia]]* (2001), *[[Encyclopædia Britannica]]* (2016), y *Encyclopedia.com* (1998). Prome cu encyclopedia online, tabatin encyclopedia digital riba CD-ROM.
Lingua franca

Un **lingua franca** ta un idioma cu ta ser uza entre personanan cu tin diferente lenga materno, fungiendo como un medio comun di comunicacion. E termino *lingua franca* ta ser uza specificamente ora ningun di e papiadonan en cuestion tin e idioma o dialecto, cu ta fungi como lingua franca, como su propio idioma materno. 

Usualmente idiomanan papia internacionalmente y pa hopi hende, ta ser uza como un lingua franca. Desde e di dos mitar di siglo 20, Ingles a bira e lingua franca mas usa na mundo. 

## Origen
Durante henter historia di humanidad tin lingua francanan cu a desaroya rond mundo; tin biaha pa motibo comercial (e asina yamá "lenguahe di comercio" a facilita comercio), pero tambe pa motibo cultural, religioso, diplomatico y administrativo, y como un medio di intercambio di informacion entre cientifico y otro academiconan di diferente nacionalidad. E termino a ser tuma for di e lingua franca mediteraneo medieval, un idioma "pidgin" basá riba lenga romanico, uza specialmente pa comerciantenan rond di Lama Mediteraneo for di siglo 11 te cu siglo 19.
Alida Francis

**Alida Francis** (☆ 1965 na Sint Eustatius) ta un ámtenar hulandes. Desde 8 di mart 2024 e ta gezaghebber di Sint Eustatius, e promé muhé den e funshon aki. Anteriormente, di 2021 te 2024, e tabata Komisario di Gobièrnu na Sint Eustatius, despues di a fungi komo komisario suplente for di 15 di febrüari 2020. 

## Bida
Francis a nasé i lanta na Sint Eustatius. Entre 1977 i 1985 e tabata biba na Aruba, kaminda el a graduá for di Kolegio Arubano. Despues el a studia periodismo na Hogeschool Utrecht na Hulanda.

Su karera a kuminsá na 1989 komo periodista di radio na Sint Maarten. Un aña despues el a bai traha pa gobiernu, den e gabinete di e gezaghebber di Sint Maarten komo spesialista protokolario i di relashonnan públiko. Entre 1992 i 2010 e tabata direktor di Sint Eustatius Tourism Development Foundation. Na 1995 el a keda nombrá komo miembro di e komishon pa formashon estatal di Antias Hulandes representando Sint Eustatius.

For di 2010 Francis ta den servisio di Rijksdienst Caribisch Nederland, kaminda komo hefe di komunikashon e tabata responsabel pa tur strategia di komunikashon pa e islanan BES. Despues di orkan Irma, el a duna un kontribushon importante na e rekonstrukshon di Sint Eustatius. 

Francis tabata komisario di gobièrnu suplente na Sint Eustatius for di 15 di febrüari 2020 i susesor di Mervyn Stegers. Huntu ku Marnix van Rij, komisario di gobièrnu, e tabata enkarga ku pone e gobernashon na Sint Eustatius na òrdu. E funshonnan di komisario di gobièrnu i komisario di gobièrnu suplente a keda introdusí na febrüari 2018 despues ku a hala kolegio ehekutivo i konseho insular di Sint Eustatius na banda pa motibu di negligensia grave. Desde 22 di yüni 2021 e ta nombrá komo komisario di gobièrnu di Sint Eustatius. Komo komisario di gobièrnu suplente el a wordu sigui pa Claudia Toet. Dia 8 di mart 2024 a keda anunsiá su nombramentu komo gezaghebber di Sint Eustatius, entrante e fecha ku e dekreto real fase 3.0 di e Lei di Rekuperashon di Fasilidatnan Sint Eustatius (*Wet herstel voorzieningen Sint Eustatius*) drenta na vigor. Riba e mesun dia aki, e intervenshon atministrativo desde 2018 na Sint Eustatius ta terminá, markando e regreso definitivo na demokrasia. Esaki ta enserá tambe e fin di e mandato di e komisario di gobièrnu.

Dia 27 di aprel 2007 Alida Francis a keda kondekorá komo Kabayero (*ridder*) den Orden di Oranje-Nassau.
Cuco di indjan

***Agave arubensis***, localmente conoci como **Cuco di indjan**, ta un especie di mata suculento, cu ta pertenece na famia Asparagaceae. Hunto cu *[[Agave rutteniae]]*, e ta un di e dos especie di agave nativo exclusivamente na Aruba.

## Distribucion y habitat
*A. arubensis* ta crece unicamente na Aruba y a haya su nomber di e isla caminda e ta habita. E especie ta endemico y por wordo observa solamente riba calichi pazuid di e area di Fontein, cerca di e drumidera. Den e Catalogue of Life no ta haci mencion di ningun subspecie.

## Taxonomia
E especie a wordo describi pa prome biaha na 1936 pa Pieter Wagenaar Hummelinck. Ya den 1930, durante un expedicion pa Caribe Hulandes bou di direccion di e geologo hulandes prof. Louis M.R. Rutten, el a colecta varios muestra di agave. Aunke estrechamente relaciona cu e especie comun *A. vivipara*, cuco di indjan ta un especie distinto. E diferencia ta sinta den su partinan generativo pero no den su partinan vegetativo. Den *Catalogue of Life* no tin mencion di ningun subespecie di *A. arubensis*.

## Descripcion
E mata ta crece den forma di un rozet cu un diameter di 130 pa 160 cm. E blachinan ta suculento, pues ta manera 'manteca’ y ta lombra y tin un rand spina cu ta hinca. E stengel di flor ta yega un haltura di 350 pa 500 cm y ta floria geel.

## Conservacion
E cuco di indjan ta ser menasá door di e sobredesaroyo y benta comercial di e mata pa landscaping. Desde 2017 e especie tin proteccion via un decreto nacional y ta poni riba un lista di mata di Aruba cu ta core peliger di extincion. Violacion di ley por resulta den multa grandi o tempo di prizon.
Beishi di yuana

**Beishi di yuana** of **yerba di yuana** (*Celtis iguanaea*) ta un especie di mata floria cu ta pertenece na e famia di Cannabaceae. E ta endemico na continente America y ta ser haya na Merca (Florida), Centro America, Caribe y Sur America. El a wordo describi pa prome biaha pa e cientifico hulandes-austriaco Nikolaus Joseph von Jacquin (1727-1817). 

## Nomber
Su nomber actual el a ricibi dor di Charles Sprague Sargent cu a publica esaki den *The Silva of North America* 7: 64. na 1895. E mata ta conoci na Ingles como Iguana hackberry of Snaky. Riba e islanan ABC ta uza tambe nombernan alternativo den Papiamento manera Rambèshi (Corsou) of Rombèshi (Aruba, Corsou) y Palu di Djuku (Boneiro).

*Celtis ehrenbergiana* (Klotzsch) Liebm. tabata considera como un especie te cu den e revision na aña 2014 den The Plant List a inclui esaki como un sinónimo di *Celtis iguanaea*. Den e ‘Catalogue of Life’ no ta haci mencion di ningun subespecie.

## Descripcion
E especie ta un mata perenial, cu ta klimop y tin spinanan corcobia. E tin blachinan oval di 5 pa 10 cm largo y 2 pa 5 cm hancho, mas o menos punta. E fruta ta colga entre 10 i 14 mm largo y ta mas largo cu su stengel.
Gianni Vernetti

**Gianni Vernetti** (☆ 27 di novèmber 1960 na Turin) ta un periodista, eskritor i polítiko italiano. El a keda elegí den parlamento italiano na 2001 i 2008, i den senado italiano na 2006.. Na 2006 el a bira viseminister di Relashonnan Eksterior

For di mei 2020 e ta kolumnista di e korant La Repubblica, skirbiendo editorial, reportahe i entrevistanan tokante e krísisnan global mas importante, e enfrentamentu kresiente entre demokrasia i regimennan outoritario, e menasanan nobo pa siguridat internashonal, e retonan presentá pa e regimennan di Rusia, [China] i [Iran.

Na mart 2022 el a publiká e tomo *"Disidentes"* pa Rizzoli,  den kua e ta analisá e enfrentamentu kresiente entre demokrasia i autokrasia, kompañando e lektor riba un biahe dor di e serunan di Kurdistan, kaminda e kombatientenan kurdo a derotá e milisianan jihadista di ISIS; riba e inklinashonnan di e serunan di Himalaya, kaminda algun monhe balente a salba e kultura tibetano antiguo; den Lituania pais chikitu i kombatiente, ku a eksperensia tur tipo di totalitarismo di siglo 20 i ku awendia ta risibí disidentenan di Rusia i Belarus; riba e isla di Taiwan, ku ta resistíendo outoritarismo chines.

Vernetti ta kasá ku e periodista Laura de Donato. Huntu nan tin kuater yu.
Tuna

**Tuna** o **Kaka di pushi** (*Opuntia caracassana*, **Infrou** na Corsou y Boneiro) ta un especie di cadushi di e genero Opuntia cu ta pertenece na e famia di Cactaceae. E especie a wordo describi pa Joseph zu Salm-Reifferscheidt-Dyck na 1850.

## Distribucion y habitat
*O. caracassana* ta presente den zonanan neotropical entre e region nort di Sur America y region di Caribe. Inicialmente e especie a wordo describi como endemico di e ciudad di Caracas, di eynan su nomber cientifico cu literalmente ta nifica "opuntia di Caracas". Sinembargo e especie no ta bini di e region aki y ta mas comun den Venezuela na peninsula di Paraguaná (estado Falcón) y peninsula di Guajira (estado Zulia). Na Aruba, Corsou y Boneiro e ta un especie nativo.

## Nomber
E especie tin varios sinonimo cientifico, entre nan *opuntia pennellii*, *opuntia salvadorensis* y *opuntia wentiana*. Na Venezuela e ta conoci como *nopal paraguanero*, *tuna guajira* o *tuna de Paraguaná* y anteriormente como *tuna caraqueña*. Na Ingles ta yama e especie *common prickly pear*.
## Descripcion
E tuna ta crece como mata di mondi, cu hopi rama y ta alcansa un haltura di 1 pa 3 meter. E seccionnan eliptico di colo berde cla ta midi te cu 25 cm largo. Nan ta cubri cu spinanan colo geel cla te blanco cu tin un largura di 2,5 pa 4 cm. E flornan ta di colo geel y 6 pa 7 cm largo. E fruta di e tuna ta chikitu, colo cora cu hopi cabey y ta atrae ratonnan di anochi, manera e especie *[[leptonycteris curasoae]]*, cu ta distribuí su simia.
KLM West-Indisch Bedrijf

E **West-Indisch Bedrijf** (WIB) tabata un divishon di e linea aereo hulandes, KLM, ku for di 1934 te 1964 a opera buelonan komersial den Antias Hulandes, Sürnam i paisnan bisiña.

## Historia
Su inisio a wòrdu hasi posibel pa medio di e kompromiso di Servisio Postal di Hulanda (PTT) ku a ofres'é un kontrat lukrativo pa transporta post pa e teritorionan kolonial hulandes. E promé buelo di post for di Hulanda pa Kòrsou ku e avion *[[Snip]]* riba 22 di desèmber 1934 a marka e punto di kuminsamentu di e empresa aki.  

Na Kòrsou *Snip*, un avion tipo Fokker F.XVIII, ta bira e promé avion di e flota di WIB. Su registrashon ta wòrdu kambia pa PJ-AIS. Un di dos Fokker F.XVIII, PH-AIO *Oehoe*, ta wòrdu transportá ku barku pa Kòrsou unda e ta haya e registrashon PJ-AIO. Despues di un aksidente e avion *Oehoe* mester a regresa Amsterdam pa mantenshon i na su regreso a haya e nòmber *Oriol*. Dia 9 di mei 1935 *Oriol* tabata e promé avion komersial ku a baha na Boneiru. Desde 1992 e kabina di piloto ku e motor di *Snip* ta wòrdu ekshibí den Museo di Kòrsou.  

Na promé instante WIB tabata bula prinsipalmente for di Willemstad pa Aruba (e promé buelo 19 di yanüari 1935) i Venezuela i Jamaica den kooperashon ku Koninklijke Nederlandse Stoomvaart Maatschappij (KNSM). Ta te despues di Guera Mundial II ku a tuma lugá un buelo regular Amsterdam-Kòrsou. Guera Mundial II mes tabata di gran importansia pa WIB, ku a bira un transportadó importante pa e refinerianan di petroleo na Aruba, Lago i Eagle, i tabata un di e aerolíneanan di mas mihó funshonamentu den e tempu ey.

Na 1964 West-Indisch Bedrijf a bira Antilliaanse Luchtvaart Maatschappij (ALM), di kua pais Antias Hulandes a bira akshonista mayoritario (96%) i ko-propietario.

## Fleta
KLM West-Indisch Bedrijf tabata operá ku e siguiente avionnan:

## Literatura
* Leonard F. Bouman,  ''KLM's Caribbean Decade : The Story of the Operations of Royal Dutch Airlines in the West Indies since December 1934'', 1944

## Link eksterno
* Curassow - Curaçao Island from KLM to DCA
Instituto Buena Bista

**Instituto Buena Bista** (IBB) ta e sentro pa arte kontemporáneo na Kòrsou, establesé riba tereno di klínika sikiátrico Capriles na Willemstad.

## Historia
Artistanan visual David Bade i Tirzo Martha a topa otro na 2003. Ambos tabata enbolbí den komunidat i aktivo den diferente proyekto artístiko, pero tambe tabata ke ofresé oportunidat na hóbennan ku ke desaroyá nan talentonan kreativo. Huntu ku historiadó di arte Nancy Hoffmann nan a fundá IBB na 2006. Bade i Martha ta e direktor di e skol. 

Ademas di oportunidatnan di entrenamentu pa artistanan lokal, IBB ta organisá un gran kantidat di proyekto sosial-kultural ku hende di edat mas grandi, skol, pashènt sikiátriko i hóbennan den kriminalidat. E ta mantené un programa di artista den residensia i ta krea un museo di arte kontemporáneo kaminda e museo ta kolekshoná un obra di arte di kada artista invitá. Na 2016 a selebrá e di dies aña di eksistensia ku e eksposishon general i un skol di verano *All you can art*, un kolaborashon ku Kunsthal na Rotterdam. For di e momentu ei e evento aki ta tuma lugá tur aña.

## Enseñansa
E fundeshi di IBB ta un formashon preliminar pa hobennan di 14 pa 25 aña ku ta ambishona di sigui studia na un akademia di arte òf otro formashon kreativo. Nan ta haña un formashon di dos aña den un área kreativo òf artístiko i si nan ke, nan ta wòrdu guia pa un formashon na un akademia di arte na Hulanda. Un elemento importante di e formashon ta e transmision di konosemento dor di artistanan invitá. IBB ta ofresé un solushon pa e falta di formashon kreativo den e sistema di enseňansa regular. Asina e hóbennan ta kuminsá ku un base mas fuerte pa kontinua nan formashon i ta permití nan desaroyá un otro bista (buena bista) riba nan pais, nan futuro i nan mes.

Na 2016 IBB a risibi e Premio Kultural CCG pa su mérito riba tereno di desaroyo di talentonan kreativo i enseñansa di arte.

## Sponsor
IBB ta risibí un subsidio for di Stichting Doen di Hulanda, i diferente fondonan mas chikitu riba un base insidental. Tur aña, algun studiante ta risibí un subsidio di e Cultuurfonds Caribisch Gebied (CCG), i algun studiante ta wòrdu di sponsor pa empresanan lokal.


Instituto Buena Bista, Curaçao 2.jpg|Studiantenan di IBB (2020).
Instituto Buena Bista, Curaçao 1.jpg|Johanna Franco Zapata ta duna les na studiantenan.
Tirzo Martha and students Instituto Buena Bista.jpg|Tirzo Martha ku studiantenan.
Abath

**Abath** por referi na:

## Hende

*Ciro Abath, keramista i eskultor arubano
*Edwin Abath, kantante i polítiko arubano
*Giovanni Abath, aktor, artista teatral i artista visual di Kòrsou
*Hermien Abath-Ligtvoet (1954-1992), artista visual hulandes-arubano 
*Marian Abath, keramista arubano
*Rufo Abath, futbolista di Kòrsou
Edwin Abath

**Edwin Bibiano Abath** (☆ 2 di december 1958 na Aruba) ta un ex-cantante y ex-politico arubano. Na 1989 el a representa Aruba durante e Festival OTI de la Canción. Entre 2009 y 2013 el a fungi como minister plenipotenciario di Aruba na Den Haag.

## Biografia
Abath a nace na Aruba como yiu menor di un famia grandi. E ta ruman, entre otro, di Rufo Abath, futbolista di SV Vesta y Ciro Abath, artista visual. El a studia logopedia na Hogeschool Nijmegen y a praktica na Aruba for di 1982 te cu 1995.

Su prome pasonan como cantante el a haci den e grupo cultural hubenil "De Trupialen" di e frèrenan LaSalle. Na 1970 e ta sali ganador di e festival di canto di "De Trupialen" cu e cantica *Me has enseñado a conocer loque es amor*. Despues el a sigui pa gana varios otro festival y premio y a wordo clasifica entre e mihor cantantenan di Aruba den decada 1970 y 1980. Abath a skirbi cantica, participa na festivalnan di canto na Aruba y pafo di e isla, presenta y canta den shownan, entre otro den hotelnan Arubano, y na 1988 a haci un gira pa Hulanda. E mesun aña el a lansa e single *Simplemente así* cu e cantante Venezolano Devorah Sasha. Tambe el a lansa un elpee bou di propio maneho y propio nomber. Na 1989 el a representá Aruba na Festival di OTI na Miami cu *Mi Viejo*, composicion di su persona y Don Ramon, cu areglo pa Frank Granadillo. 

For di 1990 Abath tabata aktivo den partido AVP y tabata miembro di parlamento di Aruba entre 1999 y 2005. For di 2006 te ku 2009 e tabata e manager di e programa di HIV y AIDS pa e ministerio di Salubridad. Dia 1 di november 2009 el a sigui Frido Croes como minister plenipotenciario di Aruba na Hulanda bou di gabinete Mike Eman I. Aki el a keda te november 2013 ora el a ser sigui pa Alfonso Boekhoudt. For di augustus 2014 te 2022, ora el a bay cu pensioen, e tabata director di Direccion di Relacionnan Exterior di Aruba (DBB).

## Discografia
* 1987: *Raspao*, elpee cu Willy Tjong Ajong
* 19??: *Edwin Abath*, elpee
* 1988: *Simplemente así*, single cu Devorah Sasha

## Link externo
* Youtube, ''Dushi morena'', pa Abath